มีอะไรกับแฟนวันที่29 เวลาตี3 ถุงแตกค่ะแตกด้านในละเรารีบไปล้างออก ละมีอะไรกับแฟนต่อค่ะวันที่28ประมาณเที่ยงๆแฟนซื้อยาคุมฉุกเฉินมาไห้เรากินค่ะละวันที่30เวลา10โมงกว่าๆเราไปซื้อยาคุมฉุกเฉินมากินอีกรอบค่ะ กังวนว่าเราจะท้องมั้นคะกลัวมาเลยค่ะ
สวัสดีค่ะ การมีเพศสัมพันธ์ในวันที่ 28 ก.ย.หากถุงยางอนามัยแตก โอกาสที่จะตั้งครรภ์ก็จะมีได้ แต่หากได้ทานยาคุมฉุกเฉินไปในวันที่ 29 ก.ย.หรือได้ทานไปภายในช่วง 12-24 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 85% ส่วนยาคุมฉุกเฉินที่ทานไปในวันที่ 30 ก.ย.อีกรอบนั้น จะไม่ได้ช่วยเพิ่มประสิทธิภาพในการป้องกันการตั้งครรภ์ค่ะ ดังนั้น จริงๆ แล้วจึงไม่ควรทานซ้ำไปโดยไม่จำเป็นค่ะหลังจากนี้ ก็ควรรอดูว่าประจำเดือนจะมาเป็นปกติหรือไม่ หากไม่มา ก็ควรตรวจหาการตั้งครรภ์ดูค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ